section_heading: Gajret u Sandžaku i Srbiji
paragraph_text: Osim rada na kulturno-prosvjetnom radu i pomaganju bošnjačke omladine, Gajret je poduzimao izvjesne akcije na osposobljavanju za rad i ženske muslimanske omladine. Tako je došlo do otvaranja i Ćilimarske škole u Novom Pazaru. Ova škola je bila osnovana na prijedlog Glavnog odbora, koji je za otvaranje ove škole u novopazarskom mjesnom odboru stavio na raspolaganje izvjesnu svotu novca i vunu prvoklasnog kvaliteta, prikupljenu u okolini. Škola je zvanično otvorena 10. veljače 1923. godine i nosila je naziv Gajretova ćilimarska škola. Godine 1940. škola je imala 36 učenica.